da en da nl ca da da de es da da da da da da da da da it cs nn da da da da da da nb da da en en sv id da de da de da da nb da de nb da da da da da da da da da da da da nl da en da da es nl da
Den danske reklamebranche havde et historisk godt år i 2021 | Grakom
7.9.2022 09:59:00 CEST | Grakom
Den danske bureaubranche voksede i 2021 med langt over 1 mia. kr. svarende til en vækst på 15,1 pct. Samtidig blev alle nøgletal forbedret, viser ny rapport fra Bureaubiz, som hører under Creative Club, der er en del af Grakom.
I 2021 øgede danske firmaer deres forbrug af bureauhjælp til markedsføring med langt over 1 mia. kr. Helt nøjagtigt steg bruttoavancen i den danske bureaubranche med 1,248 mia. kr. Det svarer til en vækst på hele 15,1 pct. Dermed opnåede branchen et historisk godt år, viser den årlige rapport BureauTrends, som fagmediet Bureaubiz står bag.
BureauTrends rummer både udviklingen i reklamebureauer, digitale bureauer, mediabureau, kommunikationsbureauer, designbureauer og eventbureauer. I alt 384 bureauer med en samlet bruttoavance på 9,485 mia. kr., hvilket repræsenterer en meget stor del af den samlede bureaubranche. Alle bureautyper har en solid fremgang - dog halter den lille gruppe af eventbureauer noget efter. Men denne gruppe var corona-ramt også i 2021.
Væksten er ledsaget af en forbedring af samtlige nøgletal. Produktiviteten er højere end nogensinde og bundlinjen (resultat før skat) er steget med hele 51,1 pct., så bureaubranchens samlede overskud lød på 1,355 mia. kr.
Anders Juel, der er formand for Creative Club, er selvsagt tilfreds med de gode tal.
"Vores kunder lægger selvfølgelig ikke så mange flere penge hos os for vores skyld - de gør det fordi, de har haft brug for de ydelser, som branchen står bag. Sagt med andre ord - det vi kan levere som bureauer, bidrager til vores kunders værdiskabelse, og når kunderne øger deres investeringer hos os så meget hen over en årrække, så må det være fordi, at kunderne mener, de får valuta for pengene," siger Anders Juel - og løfter samtidig en pegefinger i forhold til den stadig mere højlydte snak om en kommende recession.
"2021 har polstret branchen - men vi kan ikke hvile på laurbærrene. Hvis vi skal fortsætte med at levere et værdiskabende produkt til gavn for kunderne, så skal vi også fortsætte med at være gode til at drive vores forretninger - også i et udfordrende marked. Egentlig er det vel nu, man virkelig skal bevise sit værd," siger Anders Juel.
Nøgletal for 384 bureauer
Bruttoavance 9,485 mia. kr., +15,1 pct.
Bruttoavance pr. medarbejder 929.639 kr., + 9,0 pct.
Resultat før skat +1,355 mia. kr., + 51,1 pct.
Antal ansatte 10.203, +5,7 pct.
Bureaubiz udgiver hvert år Bureautrends, som tager temperaturen på den danske bureaubranche. I årets udgave er der indsamlet regnskaber fra 384 bureauer med en samlet bruttoavance på 9,485 mia. kr. Det repræsenterer klart størstedelen af den samlede danske bureaubranche.
Bureautrends indeholder reklamebureauer, digitale bureauer, mediabureauer, kommunikationsbureauer, designbureauer og eventbureauer.
Bureaubiz udgives af Creative Club under Grakom – Kommunikationsindustrien.
Yderligere kommentarer: Anders Juel, formand for Creative Club, tlf 22 61 94 98
Spørgsmål til analysen: Finn Graversen, 40 31 00 38
Møllekajen 7, 3. th
63 12 70 00https://www.grakom.dk/
GRAKOM er erhvervsorganisation for kommunikationsindustrien. Det er organisationens formål at styrke udviklingsmulighederne og rammebetingelserne for medlemmerne, der tæller alt lige fra store industrivirksomheder til kreative enkeltmandsvirksomheder.
GRAKOM har siden 1875 varetaget erhvervets politiske interesser, inspireret med ny viden samt leveret værdiskabende service og rådgivning til medlemmerne. Organisationen rummer i dag omkring 700 produktions-, handels- og rådgivningsvirksomheder.
Følg pressemeddelelser fra Grakom
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Grakom
Kommunikationsindustrien vil fremme medarbejderaktier med bedre skatteregler30.9.2022 08:00:08 CEST | Pressemeddelelse
Beskatningen af medarbejderaktier hæmmer væksten i digitale bureauer og andre vækstvirksomheder indenfor digital kommunikation. Der er brug for politisk handling, siger GRAKOM.
GRAKOM: Kommunikationsindustrien tilfreds med energiaftale23.9.2022 09:59:33 CEST | Pressemeddelelse
GRAKOM har følgende kommentarer til den ny energiaftale:
Reklameindgreb mod spil er afmagt og symbolpolitik7.9.2022 09:26:16 CEST | Pressemeddelelse
Regeringen foreslår øget regulering af markedsføringen for at stoppe ludomani, men det er ren symbolpolitik og afmagt, siger Kommunikationsindustrien.
Jesper Jungersen er genvalgt som formand for GRAKOM29.4.2022 14:57:36 CEST | Pressemeddelelse
På GRAKOMs netop overståede generalforsamling blev Jesper Jungersen, Aller Tryk, genvalgt som formand for GRAKOM – Kommunikationsindustrien. I de kommende år øges fokus yderligere på den grønne omstilling af kommunikationsindustrien og på at samle hele kommunikationsindustrien i en forening.
dff / Dansk Fotografisk Forening bliver en del af GRAKOM7.4.2022 10:36:20 CEST | Pressemeddelelse
Fotograferne tilslutter sig GRAKOM, der nu runder 700 medlemsvirksomheder inden for kommunikationsindustrien.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022